**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.02.2018, ora 08.00 – 03.02.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 03.02.2018, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 02.12.2018, la ora 13.30, atenţionarea hidrologică nr. 1, valabilă în intervalul 03.12.2018, ora 09.00-04.02.2018, ora 15.00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE ATENŢIE, astfel:**

**COD GALBEN**: **-** pe râurile din bazinele hidrografice: Vişeu, Iza, Tur, Lăpuş (**judeţele Maramureş şi Satu Mare),** Someşul Mare (**judeţul Bistriţa Năsăud),** Someşul Mic - bazin superior şi afluenţi bazin mijlociu (j**udeţele Bihor şi Cluj),** Crişul Repede – bazin superior **(judeţele Cluj şi Bihor),** Crişul Negru – bazin superior şi afluenţi bazin mijlociu **(judeţul Bihor),** Crişul Alb – bazin superior şi afluenţi bazin mijlociu (**judetele Hunedoara şi Arad),** Arieş – bazin superior şi mijlociu **(judeţele Alba şi Cluj),** afluenţii de dreapta ai Mureşului aferenţi sectorului aval S.H. Ocna Mureş – amonte S.H. Brӑnişca (**judeţele Alba şi Hunedoara),** Bega - bazin superior **(judeţul Timiş),** Timiş - bazin superior, afluenţi bazin mijlociu amonte S.H. Lugoj şi Pogăniş - bazin superior (**judeţele Caraş Severin şi Timiş)**, Bârzava – bazin superior şi mijlociu, Nera – bazin superior, Cerna – afluenţi bazin mijlociu **(judeţul Caraş Severin),** Jiu – afluenţii din bazinul superior amonte S.H. Rovinari, Gilort – bazin superior (**judeţele Hunedoara şi Gorj),** Olteţ – bazin superior (**judeţele Gorj şi Vâlcea**), Lotru şi afluenţii mici ai Oltului din **judeţele Vâlcea şi Argeş**, râurile mici din bazinele superioare ale râurilor: Argeş, Dâmboviţa, Ialomiţa şi Prahova (**judeţele Argeş, Dâmboviţa şi Prahova**)**.**

**Fenomenele se pot produce cu probabilitate și intensitate mai mare în intervalul 03.02.2018 ora 16:00 – 03.02.2018 ora 24:00 pe unele râuri mici din judeţele: Bistriţa-Nӑsӑud, Cluj, Bihor, Alba, Gorj şi Vâlcea.**

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: Alba, Arad, Argeş, Bihor, Bistriţa-Năsăud, Caraş-Severin, Cluj, Dâmboviţa, Gorj, Hunedoara, Maramureş, Prahova, Satu Mare, Timiş Şi Vâlcea (15 prefecturi) – COD GALBEN;*

**Debitele au fost, în general, staţionare**, exceptând râurile din bazinele hidrografice: Vișeu, Iza, Caraș, Nera, Cerna, cursul superior al Siretului, unde au fost în creștere ca urmare a precipitațiilor căzute în interval, cedării apei din stratul de zăpadă și propagării, și cursul inferior al Mureșului, unde au fost în creștere prin propagare.

 Creşteri uşoare de debite s-au produs și pe unele râuri din zonele de deal şi munte ca urmare a cedării apei din stratul de zăpadă și diminuării formațiunilor de gheață.

 Formaţiunile de gheaţă (gheaţă la maluri, pod de gheaţă) prezente pe majoritatea râurilor din ţară (exceptând râurile din Maramureș, Crișana, Banat, Oltenia și Dobrogea) au fost în restrângere și diminuare.

 Debitele se situează, în general, la valori cuprinse între 30-100% din mediile multianuale lunare, exceptând râurile din bazinele hidrografice: Vişeu, Trotuș, bazinul superior al Ialomiței, bazinul inferior al Bistriței care se situează peste mediile multianuale lunare și unele râuri din bazinele Jiu, Olt inferior, Bârlad și Jijia care au valori sub 30% din aceste medii.

 Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi, în general, în creștere** datorită efectului combinat al precipitațiilor prognozate, cedării apei din stratul de zăpadă și propagării, exceptând râurile din bazinele hidrografice: Vedea, Buzău, Bârlad, Rm. Sărat, Putna, cursurile mijlocii şi inferioare ale râurilor: Jiu, Argeş, Ialomiţa, Trotuş, Bistriţa, Moldova, Siret, Prut, cursul inferior al Oltului şi râurile din Dobrogea unde vor fi relativ staţionare.

 Formaţiunile de gheaţă (gheaţă la maluri, pod de gheaţă) prezente pe majoritatea râurilor din ţară (exceptând râurile din Maramureș, Crișana, Banat, Oltenia şi Dobrogea) vor fi în diminuare, restrângere și eliminare.

 **Intră în vigoare ATENŢIONAREA HIDROLOGICĂ nr.1 din 02.02.2018**.

**DUNĂRE**

**Debitul la intrarea în ţară (secţiunea Baziaş) în intervalul 02.02 – 03.02.2018 a fost în scădere, având valoarea de 6300 m3/s**, peste media multianuală a lunii ianuarie (4950 m3/s).

 În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi în scădere (6200 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 02.02.2018, ora 09.00 – 03.02.2018, ora 06.00**

**ÎN ŢARĂ**

**Vremea s-a încălzit** în cea mai mare parte a țării și a fost mult mai caldă decât în mod normal la această dată. Temperaturile maxime, ce s-au încadrat între 2 grade la Miercurea Ciuc și 18 grade la Călărași, Giurgiu și Zimnicea, au avut abateri pozitive față de mediile climatologice specifice perioadei de până la 15...16 grade în sudul Munteniei. Cerul a fost mai mult noros în jumătatea de vest a țării și a prezentat înnorări temporare în celelalte regiuni. A plouat în cea mai mare parte a Olteniei, în Maramureș, local în Crișana și izolat în Banat, Transilvania și Muntenia, iar la munte, au fost și precipitații sub formă de lapoviță și ninsoare. Vântul a suflat slab și moderat, local cu intensificări în regiunile vestice (până în jurul a 65 km/h în sudul Banatului), dar mai ales pe crestele montane, unde la rafală s-au atins viteze de până la 86 km/h. Stratul de zăpadă măsurat la ora 20 în platformele stațiilor meteorologice era la munte de până la 173 cm în Masivul Făgăraș, la peste 2000 m atitudine și pe arii restrânse, de până la 10 cm în Transilvania, 9 cm în Moldova și 7 cm în Maramureș. La ora 06 se înregistrau valori termice cuprinse între -6 grade la Miercurea Ciuc și 13 grade la Oravița. Cu totul izolat s-a semnalat ceață.

***Observație:*** *de ieri de la ora 06.00 a fost în vigoare o singură atenționare cod galben, pentru fenomene meteorologice periculoase imediate, emisă de către SRPV Timișoara.*

**LA BUCUREŞTI**

**Vremea s-a încălzit** și a fost mult mai caldă decât în mod obișnuit la această dată. Cerul a fost variabil ziua și temporar noros noaptea, iar spre dimineață, trecător, a plouat slab. Vântul a suflat slab și moderat. Temperatura maximă a fost de 16 grade la toate cele trei stații meteorologice, abaterea pozitivă față de media climatologică fiind de 13...14 grade. La ora 06.00 se înregistrau 2 grade la Băneasa, 4 grade la Afumați și 6 grade la Filaret.

**3. Prognoza meteorologică în intervalul 03.02.2018, ora 09.00 – 04.02.2018, ora 09.00**

**ÎN ŢARĂ**

**Administraţia Naţională de Meteorologie (A.N.M.) a emis în data de 02.02.2018, la ora 13.00, o Informare meteorologică nr. 9, cu interval de valabilitate: 02 februarie 2018, ora 22 – 03 februarie 2018, ora 20, vizând intensificări ale vântului, precipitații moderate cantitativ predominant sub formă de ploaie.**

În cursul nopții de vineri spre sâmbătă (2/3 februarie) și pe parcursul zilei de sâmbătă (3 februarie) aria ploilor se va extinde treptat cuprinzând majoritatea regiunilor, iar în jumătatea de vest a țării se vor cumula în medie 15…20 l/mp. În zona montană, la altitudini de sub 1800 m, vor predomina ploile și, în special în masivele vestice și nordice, se vor înregistra prin cumulare cantități de apă de 25…30 l/mp. Izolat vor fi condiții de polei.

Vântul va sufla tare la munte, mai ales pe creste, unde rafalele vor depăși 100 km/h și va avea intensificări temporare, cu viteze în general de 50…55 km/h, în Banat, Crișana, Maramureș și Transilvania și pe arii mai restrânse în restul țării.

**Deasemenea pentru interval de valabilitate: 03 februarie 2018, ora 20.00 – 04 februarie 2018, ora 20.00, fenomenele vizate vor fi ninsori viscolite la munte, intensificări ale vântului, precipitații mixte în nord, nord-vest și centru.**

 Începând de sâmbătă seara (3 februarie), la munte treptat vor predomina ninsorile, care local vor deveni mai consistente, iar vântul va continua să aibă intensificări, viscolind și spulberând ninsoarea. În nord, nord-vest și centru precipitațiile, în general slabe, vor fi și sub formă de lapoviță sau ninsoare. Local se va forma ghețuș sau polei.

 Intensificări ale vântului vor fi temporar și în restul țării, cu precădere în sud și în est, cu rafale în general de 50…55 km/h.

Această Informare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Toate Comitetele Judeţene pentru Situaţii de Urgenţă vizate : Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (42 de prefecturi);*

**Regimul termic va fi în continuare caracterizat de valori peste cele normale** în luna februarie, în special în sudul și în sud-estul țării, unde temperaturile vor fi chiar și cu 10 grade mai mari decât mediile climatologice, cele maxime urmând a se încadra între 6 grade izolat în Transilvania și 16...17 grade în Lunca Dunării și în sudul Dobrogei. Cerul va avea înnorări în majoritatea zonelor, mai persistente în vest, nord-vest și centru, unde pe parcursul zilei va ploua pe arii extinse și se vor cumula în medie 10...15 l/mp. În prima parte a intervalului **în zona montană, la altitudini de sub 1800 m, vor predomina ploile și, în special în masivele vestice și nordice, se vor înregistra prin cumulare cantități de apă de 25…30 l/mp**. În sudul și în estul teritoriului, ploile, ce vor avea și caracter de aversă, se vor semnala local. **Vântul va sufla tare la munte, unde pe creste rafalele vor depăși 80...100 km/h și se va intensifica temporar și în restul țării, la început în vest și centru, apoi cu precădere în sud și est, cu viteze în general de 50...55 km/h**. **Începând de seara, la munte treptat vor predomina ninsorile, care local vor deveni mai consistente, iar vântul va continua să aibă intensificări, viscolind și spulberând ninsoarea**, iar în nord, nord-vest și centru precipitațiile, în general slabe, vor fi și sub formă de lapoviță sau ninsoare. Izolat vor fi condiții de polei. Temperaturile minime, mult mai mici decât în noaptea anterioară în vest-nord-vest, dar la valori cu mult peste mediile climatologice în rest, vor fi cuprinse între -3...-2 grade în Dealurile de Vest și 11 grade pe litoral. Izolat și trecător va fi ceață.

**LA BUCUREŞTI**

**Vremea va fi în continuare mult mai caldă** decât normal la începutul lunii februarie, astfel că temperatura maximă se va situa în jurul valorii de 15 grade, iar cea minimă va fi de 7...9 grade.Cerul va avea înnorări temporare și vor fi ploi ce vor avea și caracter de aversă, în special în a doua parte a intervalului. Vântul va sufla în general slab la începutul zilei, apoi va deveni moderat, cu intensificări temporare de până la 40...45 km/h noaptea.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 02 februarie 2018 ora 20 – 03 februarie 2018 ora 20:00.**

**Starea vremii şi evoluţia stratului de zăpadă în ultimele 24 de ore:**

Vremea s-a menţinut caldă, mai ales la altitudini mai mici de 1800 metri, unde temperaturile diurne au fost pozitive. Cerul a variabil, cu înnorări temporare în cursul zilei de azi. Vântul a suflat slab şi moderat, cu intensificări în zona înaltă, unde rafalele au depăşit 70 km/h. A fost semnalată în Bucegi o avalanşă mare de topire de zăpadă umedă, cu declanşare de la altitudini de 1750-2000 metri, de pe un versant cu expoziţie SE. Stratul de zăpadă a continuat să se topească cu până la 4 cm, iar la ora 14 măsura: 174 cm la Bâlea-Lac, 108 cm la Vârful Omu, 40 cm la Sinaia, 37 cm la Predeal şi 32 cm la Fundata.

**EVOLUŢIA VREMII PENTRU INTERVALUL 02.02.2018 ora 20 – 03.02.2018 ora 20:00.**

Vremea va deveni în general închisă, dar se va menţine mai caldă decât normalul termic al acestei perioade. Cerul se va acoperi treptat şi se vor semnala precipitaţii. În cursul nopţii, izolat în Făgăraş va ninge slab, iar mâine aria precipitaţiilor (predominant sub formă de ploaie în zonele mai joase, mixte între 1300 - 1900 metri şi ninsori pe creste) se va extinde în întreaga zonă montană, fiind local însemnate cantitativ, de peste 15 l/mp, mai ales în Făgăraş, unde în zona înaltă se vor depune 10-20 cm de zăpadă proaspătă. Vântul va creşte în intensitate, din sector sudic şi sud-vestic, cu rafale de peste 70 km/h, iar în zona înaltă va depăşi 90-100 km, viscolind şi spulberând puternic zăpada în cursul zilei de mâine. Temporar se va semnala ceaţă.

**Peste 1800 m:** temperaturi minime: -6 la -2 gr.C; temperaturi maxime: -4 la 0 gr.C

**Sub 1800 m:** temperaturi minime: -2 la 1 gr.C; temperaturi maxime: 0 la 7 gr.C

**STABILITATEA şi EVOLUŢIA STRATULUI de ZĂPADĂ:**

 **La altitudini de peste 1800 m: RISC MARE (4)**

Deşi temperaturile nu vor înregstra variaţii semnificative faţă de astăzi, pe fondul vremii închise cu ninsori local însemnate cantitiv, de peste 15 l/mp, se vor depune 10-20 cm de zăpadă proaspătă, însă vântul intens, ce va atinge si rafale de peste 90 km/h va viscoli şi spulbera puternic zăpada, formând şi troiene în zonele mai adăpostite. Acest strat nou de zăpadă se va depune peste crustele de gheaţă formate la suprafaţa actualului strat de zăpadă, peste care poate aluneca cu uşurinţă, în special pe versanţii suficient de înclinaţi. Riscul declanşărilor de avalanşe se va menţine mare, fiind mai mare în condiţii de supraîncărcări cu turişti sau schiori.

**La altitudini mai mici de 1800 m**: **RISC ÎNSEMNAT (3)**

Temperaturile pozitive diurne ce se vor înregistra pe fondul vremii închise cu precipitaţii mixte, local mai însemnate în Făgăraş, vor conduce la umezirea şi îngreunarea suplimentară a stratului actual de zăpadă. Astfel, pe versanţii mai înclinaţi, în special de la peste 1600 metri, se va menţine riscul însemnat de declanşare a avalanşelor, din care unele pot fi de profunzime, riscul fiind amplificat la supraîncărcări.

**Notă:**

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 01.02.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM CJ Timiş** informează telefonic despre **un incendiu în desfăşurare, în seara zilei de 02.02.2018, de stufăriş şi vegetaţie uscată, în Aria Protejată RoSci0115 Mlaştinile Satchinez din jud Timiş. ISU acţionează pt stingere focare.** GNM CJ Timiş a contactat custodele. Accesul în zonă nu e sigur pe timp de noapte în zona afectată de incendiu. Echipa de comisari şi custodele se vor deplasa în teren în data de 03.02.2018 pentru evaluare situaţie. Se va reveni cu privire la situaţie şi evoluţia din teren.

**GNM, CJ Mehedinţi** revine cu informaţii referitoare la accidentul feroviar, de la data de 01.02.2018, ora 05:20, între staţia CF Balota şi staţia CF Valea Albă, judeţul Mehedinți, ca urmare a deraierii ultimelor 5 vagoane din compunerea unui tren de 20 vagoane al Grup Feroviar Român încărcat cu motorină. Ultimul vagon încărcat cu motorină (al 5-lea de la urma trenului) s-a răsturnat. Echipe ale GNM-CJ Mehedinţi s-au deplasat la faţa locului pentru verificări, constatând că s-a scurs o cantitate mica de motorină, circa 15-20 litrii, care a fost neutralizată imediat cu substanţe absorbante biodegradabile.

**Reprezentantul societăţii a informat telefonic că la ora 15.00 a început transvazarea motorinei în autocisterna de 10 tone. Se va preda materialul absorbant împregnat cu produs petrolier către o societate autorizată conform HG 1061/2008**.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare, în intervalul 01.02.2018 - 02.02.2018, şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE